Sissel Ingri Tank-Nielsen

Sissel Ingri Tank-Nielsen (født 1955) er en norsk skuespillerinne og sangerinne som er mest kjent fra scenen. Hun er ansatt ved Den Nationale Scene.

Tank-Nielsen ble født i Horten, men vokste opp i Oslo.

Hun ble ansatt ved Den Nationale Scene i 1978, avbrutt av et engasjement ved Rogaland Teater hvor hun spilte Ofelia i Hamlet i 1986. Ved Den Nationale Scene hadde hun på 1980-tallet sentrale roller i Raskolnikov (1982) og i Ibsens Samfundets støtter i 1988 (begge i regi av Kjetil Bang-Hansen). Hun har siden medvirket i oppsetninger som Snehvit (tittelrolle i 1997), Madame Bovary, Onkel Vanja, Hedda Gabler, Spellemann på taket, Danny og den store fasanjakten, Engler over Møhlenpris, Pippi Langstrømpe, Namnet, Anne Pedersdotter og Engler i Amerika.

Hun har også medvirket i flere radiohørespill.

Hun har gjort få opptredener på TV, men i 1982 hadde hun en birolle i den surrealistiske Fjernsynsteater-oppsetning Kan du elske? av Cecilie Løveid.

I 1984 ble hun portrettert i tv-serien Vær så god neste! på NRK.

Referanser

Eksterne lenker 
 

 
Personer fra Horten kommune
Personer fra Oslo
Norske skuespillere
Norske sangere
Skuespillere ved Den Nationale Scene